cyanic-selkie/wikianc huggingface dataset:
Japonijos transportas
Geležinkelio transportas
Japonijoje geležinkeliai yra pagrindinė gyventojų transporto priemonė, ypač susisiekime tarp didžiųjų miestų ir keliaujantiems į darbą ir iš darbo metropolinėse srityse. Iki 1987 m. valdyti Japonijos geležinkeliai vėliau buvo padalinti į septynias kompanijas ir privatizuoti. Taip pat yra smulkesnių privačių įmonių ir regioninių vyriausybių valdomų geležinkelio kompanijų. Japonijos traukiniai garsėja savo punktualumu.
Lenkijos muzikos topai
Top 100
Top 100 yra Lenkijos topas, sudaromas kas mėnesį ir grindžiamas surinkta informacija iš albumų kompanijų.
Liudvikas III
Liudvikas III gali reikšti:
Kamorūnai (Varėna)
Kamorūnai – kaimas Varėnos rajono savivaldybėje, 3 km į šiaurę nuo Vydenių, supamas Dainavos girios, netoli Duobupio ištakų. Yra senos kapinės.
XX a. pr. Lydos apskrities Kaniavos valsčiaus kaimas.
Gyventojai
Pagal lenkų valdžios 1921 m. atliktą surašymą kaime gyveno 250 žmonių, iš kurių 242 užsirašė lietuviais ir 8 lenkais.
Porosiukai
Porosiukai  – kaimas Lenkijos rytuose, Palenkės Bialos valsčiuje, Palenkės Bialos apskrityje, Liublino vaivadijoje. Kaimas yra apie 4 km į pietvakarius nuo Palenkės Bialos ir apie 92 km į šiaurę nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei. Per kaimą teka Kžnos upė. Kaime yra Porosiukų geležinkelio stotelė.
Labanosiai
Labanosiai – kaimas Ukmergės rajono savivaldybėje, 2 km nuo Veprių.
Kreiviniai
Kreiviniai  – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Kaimas yra apie 5 km į pietryčius nuo Seinų ir apie 111 km į šiaurę nuo vaivadijos centro Balstogės. Valsčiaus keliai: Kreiviniai – Pulkotai, Kreiviniai – Počkūnai ir Kreiviniai – Berznyko Palivarkas. Šalia kaimo yra Ringio ežeras ir Kunios upė.
Nacionalinė kalba
Nacionalinė kalba yra kalba ar jos dialektas, vartojamas tam tikrų žmonių grupių, valstybių ar teritorijų. Šio termino vartojimas yra ginčytinas. Pavyzdžiui, nacionalinė kalba gali būti pristatoma kaip valstybės ar tautos nacionalinio identiteto dalis. Nacionalinė kalba taip pat gali būti suprantama, kaip plačiausiai vartojama kalba tam tikroje valstybėje ar teritorijoje, bet nebūtinai oficiali kalba.
Liuksemburgas
Liuksemburge nuo 1984 m. liuksemburgiečių kalba yra apibrėžta kaip nacionalinė kalba, tuo tarpu prancūzų ir vokiečių kalbos yra „administracinės“ kalbos.
Namibija
Namibijoje, šalia oficialios anglų kalbos, egzistuoja ir taip vadinamos „nacionalinės kalbos“, kurios turi kai kurias regioninių kalbų teises. Tos kalbos yra vokiečių, afrikanų, namų, ovambų, hererų, kwangali ir lozi kalbos.
Sibirinis rudasis lokys
Sibirinis rudasis lokys (Ursus arctos collaris) – rudojo lokio (Ursus arctos) porūšis, kurio arealas užima teritorijas nuo Jenisiejaus upės Rytų Sibire iki Užbaikalės, Stano kalnagūbrio, Lenos upės, Kolymos, taip pat Jakutiją ir Altajaus kalnus, šiaurės Mongoliją.
Sibiriniai lokiai savo dydžiu yra tarpiniai tarp eurazinių rudųjų ir kamčiatkinių rudųjų lokių, nors atskiri individai gali būti tokie patys dideli kaip kamčiatkiniai. Sibirinių rudųjų lokių kaukolės visada didesnės už eurazinių lokių ir akivaizdžiai didesnės negu kitų Tolimųjų Rytų rudųjų lokių kaukolės. Suaugusių patinų kaukolių ilgis 32,6-43,1 cm ir plotis 31,2-38,5 cm ties skruostikaulių lankais. Jų kailis ilgas, tankus ir minkštas, spalva tokia pati kaip ir eurazinių rudųjų lokių, nors vyrauja tamsesni individai.
Pradžioje Frederiko Kiuvje (Frédéric Cuvier) aprašytam porūšiui Ursus arctos collaris buvo priskiriami tik individai iš Jenisiejaus aukštupio, kurie turi ryškias baltas apykakles, tai rodo porūšio pavadinimas 'apykaklinis'. Vėliau porūšis buvo perklasifikuotas ir apėmė buvusius porūšius, vadintus 'jeniesijinis' ir  'sibirinis', nors šie ir neturi apykaklių.
Sibiriniai rudieji lokiai linkę būti gerokai drąsesni negu jų baikštesni, daugiau medžiojami giminaičiai iš Europos kraštų. Sibiriniai lokiai gana reguliariai sunaikina medžiotojų sandėliukus ir trobeles, kur yra maisto. Jie yra plėšresni už eurazinius ruduosius lokius, atrodo, nemėgsta medaus. Jie medžioja kiškius ir šiaurės elnius šokdami iš medžių
Vaižgantas Kirlys
Jonas Vaižgantas Kirlys (g. 1934 m. gruodžio 12 d. Rokiškyje) – Lietuvos geografas, fizinių mokslų daktaras.
Biografija
1959 m. baigė Vilniaus universitetą. 1959–1961 m. Nidos jūrų hidrometeorologijos stoties inžinierius okeanologas, vadovavo Kuršių marių hidrodinaminiams tyrimams. 1961–1963 m. LSSR MA Geologijos ir geografijos instituto, nuo 1963 m. LSSR MA Geografijos skyriaus mokslo darbuotojas. 1966 m. geografijos mokslų kandidatas. 1970–1990 m. Zoologijos ir parazitologijos instituto Geografijos skyriaus, 1990–1994 m. Geografijos instituto Baltijos jūros krantotyros sektoriaus vadovas.
Mokslinė veikla
Tyrė plūsmo srauto, kaip paplūdimį formuojančio veiksnio, ypatybes, kranto zonos hidrodinamiką, morfodinamiką ir nešmenų pasiskirstymą. 1976–1979 m. dalyvavo krantų dinamikos tyrimuose – Baltijos jūros (Gdanskas) ir Juodosios jūros (Varna ir Eupatorija). Lietuvos ir užsienio valstybių (Bulgarija, Japonija, Lenkija, Rusija, Švedija, Vokietija) leidiniuose paskelbė daugiau kaip 100 straipsnių iš jūros krantotyros.
Lilongvė
Lilongvė  – Malavio sostinė. Miestas įsikūręs vidurio Malavyje, netoli sienos su Zambija ir Mozambiku. 597,6 tūkst. gyventojų (2003). Išsidėstęs prie Lilongvės upės; Centrinio regiono administracinis centras. Didelis prekybos centras regione, kuriame gausiai auginamas tabakas ir žemės riešutai, taip pat išvystyta lengvoji pramonė. Yra žemės ūkio kolegija.
Istorija
Miestas įkurtas 1947 m., o 1964 m. nuspręsta, kad taps šalies sostine. 1968 m. pradėti vyriausybės pastatų statybos darbai ir įrengimas.
1975 m. sausio 1 d. Lilongvė oficialiai tapo Malavio sostine, perkeliant ją iš Zombos. Iki 1980 metų visi vyriausybės padaliniai buvo perkelti iš Zombos ir Blantairo į Lilongvę.
Chojevo Kolonija
Chojevo Kolonija  – gyvenvietė Lenkijos šiaurės rytuose, Bransko valsčiuje, Bielsko apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Oreliai
Oreliai – kaimas Panevėžio rajono savivaldybėje, 3 km į pietryčius nuo Krekenavos, prie Josvainio upelio.
Džizako vilajetas
Džizako vilajetas, kitaip Džizako sritis − Uzbekijos vilajetas, esantis šalies centre.
Vilajeto centras − Džizakas (138 400 gyv. 2004 m.) Vilajeto plotas − 20 500 km², gyventojų skaičius − 910 500 tūkst. (2005 m.)
Istorija
Iki 1936 m. būsimos Džizako srities teritorija priklausė Kirgizijos ATSR (tuomet RTFSR dalis), po to iki 1956 m. priklausė Kazachijos TSR. 1956 m. Alkanosios Stepės sritis buvo prijungta prie Uzbekijos, kad medvilnė būtų auginama vienoje respublikoje. Vėliau ši sritis tapo Navojo ir Džizako sritimis.
Džizako sritis buvo įkurta 1973 m. gruodžio 29 d. 1988 m. rugsėjo 6 d. sritis buvo panaikinta, o 1990 m. vasario 16 d. buvo atkurtas. Vėliau Džizako sritis imta vadinti vilajetu.
Geografija
Džizako vilajetas yra Uzbekijos centre, tarp Syrdarjos ir Zeravšano.
Klimatas žemyninis, sausringas, su karšta vasara ir santykinai šalta žiema.
Ribos
Su Džizaako vilajetu ribojasi:
Administracinis suskirstymas
Vilajeto centras − Džizako miestas.
Taškento vilajetas suskirstytas į 12 kaimiškųjų rajonų tumanų (numeris lentelėje rodo rajono numerį žemėlapyje): thumb|right|450px
Ekonomika
Vilajeto ekonomika pagrįsta žemės ūkiu. Pagrindinės žemės ūkio kultūros – medvilnė ir kviečiai, taip pat pašarinės kultūros, daržovės, moliūginės kultūros (moliūgai ir melionai).
Gyvulininkystė – avių, ožkų ir kiaulių auginimas.
Pagrindinė pramonės šaka – statybinių medžiagų pramonė. Kitos šakos – plastiko gaminių gamyba, žalios medvilnės valymas. Yra viena žuvies perdirbimo įmonė.
Vilajete veikia daug šachtų, kuriose išgaunamos polimetalinės rūdos, turinčios švino, cinko, geležies. Kasamos klintys, iš kurių gaminamos kalkės.
Gliese 436
2008 m. balandžio 9 d., buvo atrasta dar viena egzoplaneta, skriejanti aplink Gliese 436, pavadinta Gliese 436 c. Atradus Gliese 436 c, ją pradėta laikyti mažiausia planeta, skriejančią už Saulės sistemos ribų. Kadangi, egzoplaneta maždaug 5 kartus masyvesnė ir apie 50 % didesnė už Žemę. Aplink gimtąją žvaigždę apskrieja per 5,2 Žemės paras, o apie savo ašį per 4,2 Žemės paras. Kadangi šie periodai panašūs, tai viena diena planetoje trunka 22 Žemės paras.
Pagal žvaigždinius modelius šios žvaigždės spindulys sudaro 42 proc. viso Saulės spindulio, o masė 41 proc. visos Saulės masės. Gliese 436 paviršiuje temperatūra siekia apie 3318 K. Tai „ senojo disko užpildymo “ žvaigždė, su greičiu galaktikos koordinačių sistemoje, U=+44, V =-20 ir W =+20 km/s. Raudonoji nykštukė ir aplink ją skriejančios planetos susidarė iš šalto dulkių ir dujų disko prieš 6,5 - 9,9 mlrd. metų.
Chesterfield FC
Chesterfield FC – Anglijos futbolo klubas iš Česterfildo.
Ravenė
Ravenė (Leersia) – miglinių (Poaceae) šeimos augalų gentis, kurioje vienintelė Lietuvoje auganti rūšis – ryžinė ravenė (Leersia oryzoides).
Kampai (Alytus)
Kampai – kaimas Alytaus rajono savivaldybėje, netoli Makniūnų.
Switchblade Serenades
Switchblade Serenades – antrasis Švedijos „old-school metal“ grupės „Sister Sin“ studijinis albumas, kurį 2008 m. išleido įrašų kompanija „Victory Records“.
Albumas buvo įrašinėjamas Stokholme, o išleistas užėmė 107 vietą „Top Heatseekers“ sąrašuose, į kurį patenka pradedančios karjerą grupės.
„On Parole“ ir „One out of Ten“ buvo išleistos atskirais singlais.
Dainos
Visų dainų autorius – grupės muzikantas Chris Bednarz.
Mikutiškis
Mikutiškis – viensėdis Ukmergės rajono savivaldybėje, Veprių seniūnijoje.
Enzo Ferrari
Enzo Anselmo Ferrari (1898 m. vasario 20 d. – 1988 m. rugpjūčio 14 d.) buvo Italijos automobilių lenktynininkas ir inžinierius. Jis buvo Scuderia Ferrari komandos įkūrėjas.
Karjera
Enzo gimė Modenoje, augo su menku išsilavinimu, tačiau labai dideliu atsidavimu automobilių lenktynėms. Jau 1919 m. jis pradėjo lenktyniauti su CMN ekipa, tačiau nepasiekęs jokių pergalių kitais metais perėjo į Alfa Romeo komandą, kurioje pasiekė didžiausius savo laimėjimus. 1923 m. jis perėmė Ferrari simbolio piestu stovinčio žirgo teises, o ant pirmojo bolido jis pasirodė 1932 m. Tais metais pats Enzo baigė savo lenktyniavimą, nes jam gimė pirmasis jo sūnus Alfredo "Dino" Ferrari (kuris mirė 1956 m.). Po sūnaus mirties Enzo Ferrari beveik kiekvieną dieną visą likusį gyvenimą nešiojo juodus akinius, taip norėdamas pagerbti sūnų.
1937 m. Enzo paliko Alfa Romeo kompaniją ir įsteigė Auto-Avio Costruzioni Ferrari, kuri gamino automobilių dalis. Tačiau 1940 m. Mille Miglai lenktynėms Enzo pagamino du savo nuosavus bolidus, kuriuos vairavo Alberto Ascari ir Lotario Rangoni. Prasidėjus II pasauliniam karui savo gamyklą Enzo perkėlė į Maranello. Po karo nuo 1947 m. visi Enzo Ferrari sukurti automobiliai turėjo Ferrari vardą.
Formulė 1
Nuo 1950 m. Formulės 1 čempionato įkūrimo iki dabar Ferrari dalyvauja visuose Formulės 1 sezonuose. Pirmąją pergalę Enzo Ferrari ekipa pelnė 1951 m. Didžiosios Britanijos GP. Didelį dėmesį Ferrari ekipa teikė ir kitoms lenktynėms, ypač 24 val. Le Mano čempionatui, kurį Ferrari laimėjo net 14 kartų, įskaitant šešis iš eilės 1960-65 m.
Iki pat 1971 m. Enzo buvo kompanijos direktorius, o 1988 m. rugpjūčio 14 d. Modenoje jis mirė. Jo mirtis buvo paskelbta tik po dviejų dienų paties Enzo prašymu, kad tos dienos kompensuotų jo vėlyvesnę gimimo registraciją. Jis mirė kaip tik per konkurentų McLaren dominavimą. Vienintelės sezono lenktynės, kurių nelaimėjo McLaren buvo Italijos GP, kuris vyko savaitę po Enzo Ferrari mirties. Stebėtina, bet tą GP laimėjo italų ekipa, kurios pilotai užėmė dvi pirmas finišo vietas. Po Enzo Ferrari mirties Ferrari pasiekė didelius laimėjimus, o nuo 1996 m. pelnė daug pergalių ir čempionų laurų su Michael Schumacher'iu, Felipe Massa ir Kimi Raikkonen'u. Enzo Ferrari buvo liudininkas vieno iš geriausių kelių automobilių Ferrari F40 paleidimo, o 2003 m. buvo pagamintas automobilis Enzo Ferrari garbei – Ferrari Enzo.
1994 m. Enzo Ferrari buvo įtrauktas į Tarptautinę automobilių sporto šlovės galeriją.
Referendumas dėl žemės pardavimo užsieniečiams
thumb|300px|Referendumui skirtas plakatas. Privalomasis referendumas dėl Lietuvos Respublikos Konstitucijos 9, 47 ir 147 straipsnių pakeitimo (dar žinomas kaip referendumas dėl žemės pardavimo užsieniečiams) – referendumas, vykęs Lietuvoje 2014 metų birželio 29 d. Jis buvo surengtas, referendumo iniciatoriams surinkus daugiau nei 300 000 Lietuvos gyventojų parašų. 2014 m. balandžio 10 d. LR Seimas priėmė nutarimą dėl šio referendumo surengimo.
Referendumo nuostatos nebuvo priimtos, nes referendume dalyvavo mažiau nei 50 % rinkėjų. Referendume dalyvavo 379 915 rinkėjai (14,97 %), iš jų 70,78 % pasisakė už pasiūlytas nuostatas, 26,39 % pasisakė prieš.
Išankstinis balsavimas
Tos ir ankstesnių dienų suminiai duomenys
Carlo Maria Martini
Biografija
1944 m. įstojo į Jėzuitus ir 1952 m. buvo įšventintas į kunigus.
Iš kitų RKB kardinolų Carlo Maria išsiskyrė savo liberaliomis pažiūromis, pasisakydamas už prezervatyvų naudojimą kovojant prieš AIDS, celibato panaikinimą, moterų šventinimą į diakones, vienalyčių sąjungų įteisinimą. Taip pat jis siekė modernizuoti Katalikų Bažnyčią sušaukiant Trečiąjį Vatikano susirinkimą.
FC Sheriff
Tiraspolio „Sheriff“ – Moldovos futbolo klubas iš Tiraspolio.
Istorija
1996 m. antroje pakopoje žaidė FC Tiras. Jie iškopė į aukščiausią šalies lygą.
1997 m. pasikeitė pavadinimą ir nuo to laiko žinomi Sheriff FC pavadinimu.
Daugkartinis Moldovos čempionas, kuris titulą iškovojo 19 kartų. Atstovauja šaliai UEFA čempionų lygos turnyro atrankose.
2021–2022 m. pasiekė Čempionų lygos grupių etapą, kur surinko 6 taškus. Sensacija tapo 2021 m. rugsėjo 28 d. įvykusios rungtynės, kuriose sugebėjo išvykoje nugalėti būsimus čempionus Madrido „Real“.
Sudėtis
Atnaujinta: 2022 m. liepos 3 d.
Alanis Morissette
Alanis Morissette (g. 1974 m. birželio 1 d.) – Kanados muzikos atlikėja, dainų tekstų autorė, muzikos prodiuserė bei aktorė. Ji yra laimėjusi 12 „Juno“ muzikos apdovanojimų bei 7 „Grammy“. Savo karjerą Alanis pradėjo Kanadoje, kur dar paauglė įrašė du pop stiliaus albumus, pavadintus „Alanis“ ir „Now Is The Time“. Jos trečiajame albume „Jagged Little Pill“ jau skambėjo roko muzika ir šis albumas tapo geriausiai parduodamu debiutiniu moters atlikėjos albumu JAV. Viso Alanis Morissette albumai yra parduoti daugiau nei 40 milijonų kopijų tiražu.
2005 metais Alanis Morissette tapo JAV piliete, tuo pačiu išsaugodama ir Kanados pilietybę.
Šeima
Alanis Morissette gimė Otavoje, Kanadoje, iš Vengrijos kilusios mokytojos Georgia Mary Ann Feuerstein ir Kanados prancūzo, mokyklos direktoriaus Alano Richardo Morissette šeimoje. Ji taip pat turi brolį dvynį Wade’ą bei vyresnį brolį Chadą. Būdama šešerių, Alanis pradėjo mokytis groti pianinu, gitara išmoko groti sulaukusi dvidešimt vienerių. 1984 metais ji parašė savo pirmąją dainą, „Fate Stay with Me“, kurią nusiuntė vietinei folk muzikos atlikėjai Lindsay Morgan. Su jos pagalba daina buvo išleista singlu. Lankydama mokyklą, Alanis priklausė St. Elizabeth’s PGL programai, skirtai gabiems mokiniams. Vėliau, besimokydama Immaculata aukštojoje mokykloje bei Glebe Collegiate institute, ji toliau gilino savo žinias menų srityje. 1986 metais ji tapo nuolatine „CTV/Nickelodeon“ televizijos programos „You Can’t Do That on Television“ dalyve. Po metų Alanis dalyvavo debiutiniame jaunųjų talentų konkurse „Rising Star Talent Competition“, vykusiame Toronte. Pasivadinusi Alanis Nadine, ji dalyvavo JAV talentų konkurse „Star Search“ Niujorke. Vėliau nesėkmingai mėgino įveikti šou atranką Los Andžele. 1988 metais pasirašė sutartį su „MCA Publishing“, kurie padėjo jai sutarti dėl įrašų leidybos su viena iš dukterinių kompanijų.
1990–1992: „Alanis“ ir „Now Is The Time“
Debiutinis albumas „Alanis“ buvo išleistas kompanijos „MCA Records“ 1991 metais ir buvo skirtas tik Kanados rinkai. Visas albumo dainas Alanis Morissette parašė pati kartu su prodiuseriu Leslie Howe‘u, o atlikėjos pseudonimu pasirinko tik savo vardą – Alanis. Šis pop muzikos albumas tapo platininiu, o pirmasis singlas iš jo „Too Hot“ RPM singlų sąraše pakilo į pirmąjį dvidešimtuką. Vėlesni singlai „Walk Away“ ir „Feel Your Love” pateko tarp keturiasdešimties populiariausiųjų. Tais pačiais metais ji koncertavo kartu su reperiu Vanilla Ice, bei buvo nominuota trims „Juno“ apdovanojimams: Metų singlas („Too Hot“), Geriausias šokių muzikos įrašas („Too Hot“) ir Perspektyviausia metų moteris atlikėja. Pastarąjį apdovanojimą Alanis pavyko laimėti.
1992 metais išleisto antrojo albumo „Now Is The Time“ tekstai buvo kur kas brandesni, daugiau dėmesio skirta atliekamoms baladėms. Šio albumo dainas Alanis parašė kartu su prodiuseriu Leslie Howe‘u ir Serge’u Côté’u. šis albumas taip pat buvo skirtas tik Kanados rinkai, o trys singlai iš jo pakliuvo į populiariausių dainų keturiasdešimtuką: „An Emotion Way“, „No Apologies“ ir „(Change Is) Never a Waste of Time“. Komercine prasme „Now Is The Time“ buvo nesėkmingas, jo parduota per pusę mažiau egzempliorių negu debiutinio albumo. Su jo išleidimu baigėsi Alanis sutartis su „MCA Canada“ įrašų kompanija.
Viatroluža II
Viatroluža II – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje.
Alanis Morissette
1993–1997: „Jagged Little Pill“
thumb|right
Pasodėlė
Pasodėlė – kaimas Panevėžio rajono savivaldybėje. Veikia UAB „Pasodėlė“.
Viatroluža II
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Alanis Morissette
1993–1997: „Jagged Little Pill“
1993 metais, baigusi mokslus, Alanis persikėlė iš Otavos į Torontą, kur nesėkmingai mėgino bendradabiauti su įvairiais muzikantais bei tekstų autoriais. Kiek vėliau, jau persikėlusi į Los Andželą, ji susipažino su prodiuseriu ir dainų tekstų autoriumi Glennu Ballardu, anksčiau dirbusiu su Michaelu Jacksonu. Jie dviese įrašė trečiąjį jos albumą pavadinimu „Jagged Little Pill“, o 1995 metų pavasarį Alanis pasirašė sutartį su „Maverick Records“ ir jos albumas pasirodė prekyboje. Didelio pasisekimo nebuvo laukta, tačiau situacija greitai pasikeitė radijo stotims pradėjus transliuoti pirmąjį albumo singlą „You Oughta Know“. Dėl dainos aštraus teksto bei vaizdo klipo, daina tapo itin populiari MTV kanale. Šis, bei po to išleisti singlai „All I Really Want“ ir „Hand In My Pocket“ garantavo aukštą vietą albumų topuose. Didžiausiu Alanis Morissette hitu tapo ketvirtasis singlas „Ironic“, o vėliau sekę „You Learn“ ir „Head over Feet“ leido „Jagged Little Pill“ išsilaikyti Billboard 200 albumų sąrašo pirmajame dvidešimtuke ilgiau nei metus. Albumas tapo geriausiai parduodamu tarptautiniu debiutiniu moters atlikėjos albumu, o viso „Jagged Little Pill“ pasaulyje buvo parduota 33 milijonai kopijų, iš jų 16 milijonų – JAV; Kanadoje jis tapo dvylika kartų platininiu. Alanis Morissette populiarumas išaugo, nors ir buvo kritikuojama dėl bendradarbiavimo su prodiuseriu Ballardu, bei savo pirmųjų dviejų albumų muzikinio stiliaus. 1996 metais ji laimėjo šešis „Juno“ apdovanojimus: Metų albumo, Metų singlo („You Oughta Know“), Metų moters atlikėjos, Metų dainų autoriaus bei Metų roko albumo kategorijose. Tais pačiais metais ji laimėjo keturis „Grammy“ apdovanojimus: Metų moters vokalas, Metų roko muzikos daina („You Oughta Know“), Metų roko albumas ir Metų albumas. Alanis Morissette yra jauniausia atlikėja, laimėjusi „Grammy“ Metų albumo kategorijoje (tuo metu jai buvo 21).
„Jagged Little Pill“ koncertinis turas, prasidėjęs nedideliuose klubuose, o pasibaigęs didžiulėse koncertų salėse, truko aštuoniolika mėnesių. Jo metu kartu su Alanis koncertavo ir būgnininkas Tayloras Hawkinsas, vėliau tapęs grupės „Foo Fighters“ nariu. Daina „Ironic“ buvo nominuota dviem „Grammy“ apdovanojimams 1997 metais: Metų muzikos įrašas ir Geriausias muzikos vaizdo klipas. Taip pat ši daina laimėjo „Juno“ apdovanojimą Metų singlas, o Alanis – Metų dainų autorės. 1998 metais video įrašas „Jagged Little Pill, Live“, kuriame užfiksuotos koncertinio turo akimirkos, laimėjo jai dar vieną „Grammy“ 1998 metais.
Koncertinio maratono metu Alanis Morissette susidomėjo joga, o po paskutinio pasirodymo 1996 metų gruodį šešerioms savaitėms išvyko į Indiją kartu su motina, dviem tetomis ir dviem draugėmis.
1998–2000: „Supposed Former Infatuation Junkie“ ir „Alanis Unplugged“
thumb|right
Po sėkmingo trečiojo albumo, Alanis Morissette ėmė bendradarbiauti su kitais atlikėjais: su Dave Matthews Band įrašė dainas „Don’t Drink the Water“ ir „Spoon“ jų albumui „Before These Crowded Streets“; su Ringo Starru – dainos „Drift Away“ naują versiją, išleistą albume „Vertical Man“. 1998 metais ekranuose pasirodė filmas „Angelų miestas“, kuriame skambėjo Alanis atliekama daina „Uninvinted“. Nors ji nebuvo išleista kaip singlas, 1999 metais laimėjo „Grammy“ kaip Metų roko muzikos daina ir Metų roko muzikos atlikėja, bei buvo nominuota Geriausios dainos kino filmui kategorijoje.
1998 metais Alanis Morissette, kartu su prodiuseriu Glenu Ballardu, išleido ketvirtąjį albumą „Supposed Former Infatuation Junkie“. Buvo tikimasi tokios pat, kaip ir ankstesniojo, albumo sėkmės, tačiau turiningi ir asmeniški dainų tekstai pasirodė nepriimtini daugeliui Alanis gerbėjų. Nepaisant to, „Supposed Former Infatuation Junkie“ debiutavo pirmojoje Billboard 200 sąrašo vietoje, o per pirmąją savaitę parduoti 469 tūkstančiai egzempliorių tuo metu buvo rekordas atlikėjai moteriai. Albumą teigiamai įvertino muzikos kritikai, jis nugalėjo „Juno“ Metų albumo kategorijoje ir Kanadoje tapo keturis kartus platininiu. Didžiausias hitas „Thank U“ buvo nominuotas 2000 metų „Grammy“ apdovanojimui Geriausio moters vokalo kategorijoje, o jo kontroversiškame vaizdo klipe Alanis pasirodė nuoga. Kitus du vaizdo klipus dainoms „Unset“ ir „So Pure“ ji režisavo pati. „So Pure“ laimėjo „Juno“ Metų vaizdo klipo ir MuchMusic Video Award Geriausio režisieriaus apdovanojimus, o jame vaidinęs aktorius Dashas Mihokas tuo metu buvo artimas Alanis draugas.
1999 metais Alanis Morissette padėjo Jonathanui Eliasui įrašyti dainas „Mercy“ ir „Innocence“, išleistas jo albume „The Prayer Cycle“. Tais pačiais metais jos gyvo garso pasirodymas MTV laidoje „Unplugged“ vėliau buvo išleistas albumu „Alanis Unplugged“. Jame skambėjo dainos iš jos paskutiniųjų dviejų albumų bei keturi nauji kūriniai, tarp jų grupės „The Police“ „King of Pain“ versija ir „No Pressure over Cappuccino“, kurią ji įrašė kartu su gitaristu Nicku Lashley. Dainos „Are You Still Mad“ koncertinė versija buvo įtraukta į labdaros albumą „Live in the X Lounge II“. Už dainos „So Pure” atlikimą Woodstocko 1999 m. festivalyje, Alanis buvo nominuota 2001 metų „Grammy“ Geriausios roko muzikos vokalistės apdovanojimui.
1999 metų vasarą ji koncertavo kartu su Tori Amos šios ture „5 And A Half Weeks Tour“.
2001–2003: „Under Rug Swept“ ir „Feast On Scraps“
Penktasis albumas „Under Rug Swept“ buvo išleistas 2002 metų vasarį, Alanis buvo jo vienintelė dainų autorė bei prodiuserė. Billboard 200 saraše jis debiutavo pirmoje vietoje, tapo platininiu Kanadoje ir buvo parduotas daugiau nei 1 milijono tiražu JAV bei laimėjo „Juno“ metų prodiuserio kategorijoje. Singlai „Hands Clean“ ir „So Unsexy“ pasiekė pirmąją poziciją Kanados dainų topuose, tačiau kūrinys „Precious Illusions“ nesulaukė pasisekimo už Kanados ar JAV ribų.
Vėliau tais pačiais metais pasirodė rinktinė „Feast On Scraps“, į kurią buvo sudėti aštuoni anksčiau neskelbti kūriniai ir DVD su jos koncertų bei užkulisių akimirkomis. Albumas buvo nominuotas „Juno“ Metų muzikos DVD kategorijoje, tačiau buvo komerciškai nesėkmingas.
2004–2005: „So-Called Chaos“
thumb|right
„So-Called Chaos“, šeštasis Alanis Morissette albumas, pasirodė 2004 metų gegužę. Ji vėl viena parašė visas albumo dainas ir prodiusavo jį kartu su Timu Thorney bei Johnu Shanksu. Debiutavęs Billboard 200 topo penktojoje vietoje, jis tapo prasčiausiai parduodamu Alanis albumu JAV. Pirmasis singlas „Everything“ buvo populiarus tarp radijo stočių, tačiau nepasiekė net 40-osios JAV Hot 100 sąrašo vietos. Dėl dainoje skambančio žodžio „asshole“ JAV radijo stotys atsisakė jį groti, todėl singlo versijoje žodis buvo pakeistas į „nightmare“. Kiti du singlai „Out Is Through“ ir „Eight Easy Steps“ buvo komerciškai nesėkmingesni nei „Everything“, tačiau dainos „Eight Easy Steps“ šokių muzikos versija buvo populiari JAV klubuose.
2005 metų birželį, artėjant dešimtosioms „Jagged Little Pill“ metinėms, Alanis išleido akustinę albumo versiją „Jagged Little Pill Acoustic“. Albumas buvo platinamas tik šešias savaites ir tik „Starbucks' Hear Music“ prekybos taškuose. Ribotas tiražas paskatino ginčą tarp „Maverick Records“ ir „HMV North America“, kurie, kaip nuobaudą, pašalino kitus Morissette albumus šešių savaičių laikotarpiui, kol buvo platinamas „Jagged Little Pill Acoustic“. Viso JAV jo buvo parduota 300 tūkstančių egzempliorių. Metų viduryje ji surengė dviejų mėnesių koncertinį turą, grodama tik mažose koncertų salėse. Tais pačiais metais ji kelis kartus apšildė „The Rolling Stones“ jų gastrolių metu.
Metų pabaigoje buvo išleistas jos geriausių dainų rinkinys „The Collection“, kuriame buvo viena nauja daina „Crazy“ (atlikėjo Sealo dainos versija), tačiau nei ji, nei albumas nesulaukė komercinės sėkmės. Riboto tiražo „The Collection“ leidime buvo DVD su dviem anksčiau neskelbtomis dainomis, atliktomis 1996 metų koncertiniame ture „Can’t Not Tour“: „King of Intimidation“ ir „Can’t Not“ bei devyniasdešimties sekundžių video singlui „Joining You“. Morissete kūrinys „Wunderkind“ filmui „The Chronicles of Narnia: The Lion, the Witch and the Wardrobe“ laimėjo jai Auksinio gaublio Geriausios dainos nominaciją.
Alanis taip pat įrašė dvi dainas su kita Kanados atlikėja Avril Lavigne: Morissette’ės „Ironic“ ir Lavigne „Losing Grip“.
2006–2010: „Flavors of Entanglement“
2006 metai buvo pirmieji Alanis muzikinėje karjeroje, kai ji nesurengė nei vieno pasirodymo, išskyrus Jay Leno televizijos šou sausio mėnesį, kuriame atliko dainą „Wunderkind“. 2007 metų birželį Otavoje, prieš Stanley Cup ledo ritulio 4-ąsias finalo rungtynes tarp Otavos „Senators“ ir Anaheimo „Ducks“ komandų, Morissette atliko JAV ir Kanados himnus.
Septintasis albumas „Flavors of Entanglement“, prodiusuotas Guy Sigswortho, pasirodė 2008 metų viduryje, pirmaisiais singlais tapo „Underneath“ ir „Not as We“.
Tais pačiais metais Morissette įrašė dainą „I Remain“ filmui „Persijos princas: laiko smiltys“ bei dalyvavo televizijos šou „American Idol“, kuriame su vienu iš finalininkų atliko dainą „You Oughta Know“.
2010 metais baigėsi atlikėjos sutartis su „Maverick Records“.
2011–dabar: „Havoc and Bright Lights“
2011 metų gruodį Morissette dalyvavo televizijos šou „X-Factor“, kur atliko dainą „Uninvited“ kartu su vienu iš finalo dalyvių.
2011 metų spalį Alanis savo paskyroje socialiniame tinkle „Facebook“ paskelbė pradėjusi darbą įrašų studijoje. Vėliau interviu „American Music Avards“ metu ji prisipažino įrašiusi trisdešimt vieną dainą, o naujo albumo pasirodymą žadėjo 2012 metų vasarą.
2012 metais „Facebooke“ Alanis paskelbė, kad aštuntasis jos albumas vadinsis „Havoc and Bright Lights“ ir bus išleistas rugpjūčio mėnesį įrašų kompanijoje „Collective Sounds“, priklausančioje „Sony“.
Gegužės 12 dieną „iTunes“ pasirodė pirmasis albumo singlas „Guardian“.
Aktorės karjera
thumb|right
1986 metais Alanis Morissette pasirodė 18-koje vaikų televizijos „You Can’t Do That on Television“ programos dalių. 1985 ir 1988 metais vaidino „Orpheus“ muzikiniame teatre.
1993 metais ji atliko Corey Haim vaidmenį filme „Just One of the Girls“.
Chrošcianka
Chrošcianka  – gyvenvietė Lenkijos šiaurės rytuose, Bransko valsčiuje, Bielsko apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Alanis Morissette
Aktorės karjera
1999 metais Alanis suvaidino Dievą filme „Dogma“, o filmo garso takelyje skambėjo jos atliekama daina „Still“. Taip pat ji yra vaidinusi seriale „Seksas ir miestas“ bei pjesėje „Vaginos monologai“.
2004 metais pasirodžiusiame biografiniame filme „De-Lovely“ ji atliko dainą „Let’s Do It (Let’s Fall in Love)“ ir suvaidino epizodinį vaidmenį; 2006 metais pasirodė trijose „FX“ dalyse, suvaidinusi lesbietę Poppy.
Asmeninis gyvenimas
Nuo keturiolikos, Alanis ketverius metus kovojo su bulimija, anoreksija ir nerviniu išsekimu, susijusiu su pirmojo albumo įrašais. 1993 metais ji kurį laiką susitikinėjo su aktoriumi Dave‘u Coulier, vaidinusiu seriale „Pilni namai“. 2002 metais ji pradėjo susitikinėti su aktoriumi Ryanu Reynoldsu, pora 2004 metų birželį susižadėjo, tačiau 2007 metų vasarį išsiskyrė. Nuo 2007 metų liepos Alanis susitikinėja su teisininku Tomu Ballanco.
2004 metų gegužę duotame interviu ji prisipažino susitikinėjusi su dvidešimt devynerių metų vyru pati būdama keturiolikos, taip pat prisipažino kartą bandžiusi narkotikų.
2005 metų vasarį Morissette gavo JAV pilietybę, tačiau išsaugojo ir Kanados.
Žurnalui „Rolling Stone“ yra prisipažinusi ketinanti parašyti atsiminimų knygą. Šiuo metu gyvena Brentwoode, Kalifornijoje.
2009 metų pabaigoje Alanis Morissette dalyvavo „Bizz Johnson Trail“ maratone, kurį įveikė per 4:17:03; po trijų savaičių – Niujorko maratone (4:28:45).
2010 metų gegužės 22 dieną ji Los Andžele ištekėjo už reperio Mario „MC Souleye“ Treadway. Gruodžio 25 dieną pora susilaukė sūnaus Ever Imre Morissette-Treadway.
Minderiškiai
Minderiškiai – kaimas Ukmergės rajono savivaldybėje, 7 km nuo Veprių.
Tramys
Tramys dviejų ežerų Molėtų rajone vardas:
Kultūra (žurnalas)
thumb|Kultūra, 1923 m. thumb| Kultūra – mėnesinis mokslo, visuomenės, kultūros, meno ir literatūros žurnalas, ėjęs 1923–1929 m. Šiauliuose, 1930–1941 m. Kaune. Leido 1923–1926 m. Kultūros švietimo bendrovė „Kultūra“, ją uždarius, 1927–1941 m. – Kultūros švietimo draugija.
Now And Forever
Now and Forever – ketvirtasis Švedijos „old-school metal“ grupės „Sister Sin“ studijinis albumas, pasirodęs 2012 m.
Kultūra (žurnalas)
Veikla
Iki 1922 m. „Kultūros“ bendrovė Lietuvoje subūrė 250 būrelių su 3000 narių. Jų švietimui ir buvo įsteigtas žurnalas. Skelbė publikacijas istorijos, archeologijos, astronomijos, filosofijos, kultūros, gamtos mokslų temomis, kultūros, meno ir literatūros kritikos straipsnius, lietuvių ir užsienio rašytojų kūrinius. 1924 m. turėjo priedą jauniesiems skaitytojams „Daigai“ (redaktorius Jonas Trečiokas). Bendradarbiavo žymūs liberalių demokratinių pažiūrų ar materialistinės pasaulėžiūros rašytojai, mokslo ir visuomenės veikėjai.
Now And Forever
Vienintelė daina „End of the Line“ buvo išleista singlu, o albumas „Top Heatseekers“ sąraše pasiekė 36 vietą.
Kultūra (žurnalas)
Veikla
Po 1926 m. valstybės perversmo „Kultūros“ būreliai buvo paskelbti nelegaliais ir uždaryti, bendrovės leidykla buvo priversta bankrutuoti. K. Venclauskis išpirko bendrovės vekselių už 10 000 Lt. Formaliai bendrovė likviduota 1929 m. liepos 27 d. visuotiniame susirinkime, tačiau tuoj pat buvo įkurta „Kultūros švietimo draugija“ (pirmininkas Jackus Sondeckis, valdybos nariai: Peliksas Bugailiškis, Stasys Brašiškis ir kiti. „Kultūros“ žurnalo svarbiausi bendradarbiai buvo Petras Avižonis, J. Baldžius, Kipras Bielinis, Vaclovas Biržiška, Dzidas Budrys, Petras Cvirka, Vincas Čepinskis, Jonas Fledžinskas, Jonas Kairiūkštis, Ignas Končius, Vincas Krėvė, Petras Leonas, Stasys Lukauskis, Juozas Matulis, Jonas Murka, Vincas Krėvė-Mickevičius, Antanas Povylius, Mykolas Riomeris, Paulius Slavėnas, Teofilis Tilvytis, Jonas Gudaitis-Vabalas, Antanas Žvironas.
Alevitai
Alevitų pasiskirstymas Turkijoje|thumb|right|400px Alevitai – religinė, kultūrinė ir pusiau etninė bendruomenė Turkijoje. Skirtingų šaltinių pateikti duomenys apie alevitų skaičių smarkiai skiriasi – nuo 10 milijonų iki 25 milijonų. Alevizmas dažniausiai yra laikomas viena iš daugybės islamo sektų, nors alevitų papročiai, teologija ir filosofija smarkiai skiriasi nuo kitų Islamo pakraipų. Priešingai nei kitų musulmonų, alevitų ritualai dažniausiai vyksta turkų ir kartais kurdų kalbomis. Aleviai nestato mečečių ir vietoje to ritualams renkasi į tradicinius susirinkimų namus, vadinamus cemevi, kuriuose vadovauja vyresnieji žmonės. Į jų ritualus yra integruota daug šokių ir muzikos. Pagrindiniai alevizmo bruožai yra:
Moderniajai alevitų teologijai gilios įtakos turėjo humanizmas ir universalizmas. Be religinių aspektų, alevizmas yra glaudžiai susijęs su Mažosios Azijos folklorine kultūra.
Ehnė
Ehnė – upė pietinėje Estijoje, taip pat keletą kilometrų teka ir Latvijoje. Upė išteka 96 m aukštyje virš jūros lygio iš Veisjervo ežero, iš kurio ji įteka į 3,3 km ilgio Ehnės kanalą pietvakarinėje ežero pusėje, iškastą XX a. 3-ąjį dešimtmetį. Buvusi upės vaga apžėlusi. Paskui upė vingiuoja šiaurės, šiaurės vakarų kryptimi ir įteka į Vertsjervo ežerą. Upės plotis siekia apie 30 m, nuolydis – 0,58 cm/km.
Intakai:
Prie upės įsikūręs Tervos miestas.
Kohgilujės ir Bojerahmedo provincija
Kohgilujės ir Bojerahmedo provincija  – provincija Irano pietuose. Administracinis centras – Jasudžas.
Geografija
Paviršius kalnuotas (ypač pietuose), priklauso Zagroso kalnų masyvui. Aukščiausias taškas – Dena (4409 m). Kalnų šlaitus dengia ąžuolų miškai.
Gyventojai
Vyraujančios tautos – luriai, kaškajai, persai.
Didžiausi miestai: Jasudžas, Gačsaranas, Dehdeštas, Čeremas.
Rakoviska (Liublino vaivadija)
Rakoviska  – kaimas Lenkijos rytuose, Palenkės Bialos valsčiuje, Palenkės Bialos apskrityje, Liublino vaivadijoje. Kaimas yra apie 5 km į šiaurės vakarus nuo Palenkės Bialos ir apie 98 km į šiaurę nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Tadeusz Romer
Tadeusz Ludwik Romer (liet. Tadeušas Liudvikas Riomeris) (1894 m. gruodžio 6 d. Antanašėje, Rusijos imperija – 1978 m. kovo 23 d. Montrealyje, Kanada) – diplomatas, politikas.
Biografija
Gimė 1894 m. gruodžio 6 d. Antanašėje. 1913 m. baigė Krokuvos Šv. Onos gimnaziją. 1917 m. baigė teisės ir politikos mokslus Lozanoje ir Fribūre. 1919 m. rudenį tapo Roman Dmowski sekretoriumi Versalio taikos konferencijoje, vėliau dirbo Lenkijos ambasadoje Paryžiuje. 1921 m. pradėjo dirbti Lenkijos užsienio reikalų ministerijoje. Nuo 1928 m. dirbo ambasadoje Romoje. 1935-1937 m. ambasadorius Lisabonoje, 1937-1941 m. Tokijuje. Daug prisidėjo prie Lietuvos žydų pabėgėlių su Chiune Sugihara išduotomis vizomis priėmimo į Japoniją bei naujų vizų suteikimo į JAV, Kanadą, Australiją ir kitas šalis. Nuo 1942 m. rudens iki 1943 m. pavasario dirbo Lenkijos diplomatinėje atstovybėje Samaroje. Nuo 1943 m. balandžio iki liepos dirbo Lenkijos diplomatinėse atstovybėse artimuosiuose rytuose. Nuo 1943 m. liepos 14 d. iki 1944 m. lapkričio 24 d. buvo Lenkijos emigracinės vyriausybės užsienio reikalų ministras. Po karo emigravo į Kanadą, kur dėstė teisę Makgilio universitete. 1963-1978 m. Kanados lenkų mokslinio instituto prezidentas.
Žvirbliškės (Šiauliai)
Žvirbliškės – buvęs kaimas Šiaulių rajono savivaldybėje, 8 km nuo Šakynos.
Istorija
Panaikintas 1986 m. spalio 20 d.
Club América
Club de Futbol América arba tiesiog América – Meksikos futbolo klubas iš Mechiko miesto.
Kampai (Suginčiai)
Kampai – kaimas Molėtų rajono savivaldybėje, 2 km nuo Skudutiškio.
Pakruojo suaugusiųjų ir jaunimo švietimo centras
Pakruojo suaugusiųjų ir jaunimo švietimo centras – dieninė, savarankiško mokymosi bendrojo lavinimo mokykla Pakruojyje, Vytauto Didžiojo g. 63, įsteigtas 1945 m. Mokykla vykdo pagrindinio, vidurinio, papildomo ugdymo ir kvalifikacijos tobulinimo programas.
Mokyklos direktorė - Rima Juozapavičienė.
Pakruojo Meresta
Pakruojo „Meresta“ – stipriausias Pakruojo krepšinio klubas, dalyvaujantis RKL. Sporto klubas įkurtas 1993 m. spalio 4 d. Klubo veikla nėra vien krepšinis, taip pat apima kitus sportus: kalnų turizmą, dviračių sportą. Generalinis klubo rėmėjas AB „Meresta“, remiantis komandą nuo įkūrimo pradžios.
Istorija
Nuo 1988 metų iki 1995 metų krepšinio komanda „Meresta“ dalyvavo LKF turnyruose. Nuo 1999 metų iki 2002 metų žaidė LKBL (dabar RKL), kur geriausias pasiektas rezultatas buvo antroji vieta. Nuo 2002 metų iki 2005 metų komanda žaidė LKAL (dabartinė NKL nuo 2005), ten taip pat geriausias rezultatas iškovota antroji vieta. 2007 metais NKL iškovota trečioji vieta, 2009 metais klubas tapo NKL vicečempionais. Deja, tačiau 2013 metais „Merestos“ krepšinio komanda baigė savo veiklą.
Jonaraistis
Jonaraistis (, seniau Padusys) – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Valstybės saugomas riedulys, kurio išmatavimai – 0,7 x 8,6 m. Valsčiaus keliai: Jonaraistis – Juodeliškė, Jonaraistis – Burbiškės ir Jonaraistis – Radžiūčiai. Kaime yra Stebėjimo bokštas.
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Nuo 1960 m. veikė Juodeliškės bibliotekos filialas. Buvęs dvaras, XIX a. statyti rūmai, kiti dvaro pastatai ir parkas. 1962 m. gegužės 14 d. įsikūrė Lenkijos visuomeninės kultūros draugijos padalinys. Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.
Vigoželis
Vigoželis – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje. Kaimas yra apie 5 km į šiaurės vakarus nuo Šipliškės, apie 23 km į šiaurę nuo Suvalkų ir 130 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Rama (reikšmės)
Rama gali reikšti:
Bulgarija olimpinėse žaidynėse
Bulgarija olimpinėse žaidynėse dalyvauja nuo 1896 m.
Dviplautės dvikvėpės
Dviplautės dvikvėpės (Lepidosireniformes) – dvikvėpių žuvų būrys. Jam priklauso 2 šeimos:
Našlaičių kapinės
thumb|250px|Našlaičių kapinės
Našlaičių kapinės – nebeveikiančios kapinės Vilniuje, Antakalnyje, tarp Antakalnio kapinių ir Šilo gatvės, Pavilnių parko apsuptyje. Pradėjo kurtis XIX a. vid. Čia laidojo ne tik katalikus karius, bet ir mirusius kalėjimuose, Šv. Jokūbo ligoninėje, miesto elgetas, neturtingus aplinkinių kaimų gyventojus, taip pat buvusius Trinitorių bažnyčios parapijiečius. 1903 m. dokumentuose rašoma, kad šios kapinės yra pasaulietinės, jose laidojama be jokios tvarkos ir priežiūros, kapai be paminklų, o daugelis ir be kryžių. Jos niekada nebuvo aptvertos. 1946 m. tvora buvo atskirtos nuo Antakalnio kapinių.
Žalpiai
Žalpiai – miestelis Kelmės rajono savivaldybėje, į pietus nuo Kelmės, prie vieškelio Lioliai–Viduklė. Seniūnaitijos centras. Stovi Žalpių Šv. Benedikto bažnyčia (pastatyta 1928 m.), Jono Garalevičiaus kapo koplyčia (1934 m.), yra biblioteka, paštas (LT-86020). Kiek į pietus stovėjo Žalpių dvaras. Buvusioje Žalpių mokykloje įrengtas kraštotyros muziejus. Saugomas Žalpių alkakalnis, dar vadinamas Koplyčkalniu.
Našlaičių kapinės
Tyrimai
2018 m. birželį Našlaičių kapinėse rasti Lietuvos partizanų vado Adolfo Ramanausko - Vanago palaikai. 2019 m. birželį patvirtinta: kapinėse rasti paskutinio partizano Antano Kraujelio-Siaubūno palaikai.
Žalpiai
miniatiūra|240px|left|Netoli bažnyčios. Priekyje – senoji klebonija
Etimologija
Miestelis įsikūręs prie Žalpės upelio – nuo jo ir kilo miestelio vardas (vandenvardinis vietovardis).
Istorija
1616–1621 m. kaimas priklausė Raseinių reformatams. 1714 m. Žalpių dvaro savininkas Plusčiauskas pastatė medinę koplyčią, priklausiusią Viduklės parapijai. XIX a. pabaigoje Žalpiai – dvaras Raseinių apskrities Kelmės valsčiuje.
I pasaulinio karo metu veikė slaptas jaunimo ratelis, kurio tikslas buvo „Neprigulminga Lietuva“, vėliau šis ratelis perorganizuotas į šaulių kuopą.
Buvusiame dvare 1923 m. veikė Žalpių mokykla, pašto agentūra ir pieninė.
Gyventojai
Priešais bažnyčią, kitoje gatvės pusėje esančiose Žalpių kapinėse savo pastatytoje kapo koplyčioje palaidotas žymus vargonų meistras Jonas Garalevičius (1871–1943), kapinėse ilsisi pirmojo rajone Šaulių būrio vadas 1919–1940 m., lagerių tremtinys Stasys Danusas (1889–1959).
Tabolska
Tabolska – kaimas Panevėžio rajono savivaldybėje, į vakarus nuo Krekenavos. Čia veikė AB „Krekenavos agrofirma“.
Spektroskopinė dvinarė žvaigždė
Spektroskopinė dvinarė žvaigždė – glaudi žvaigždžių sistema, kurios kaip dvinarės vizualiai atpažinti praktiškai neįmanoma. Žvaigždės dvinariškumą rodo periodinis jos narių spektro linijų Doplerio poslinkis, kurį salygoja sistemos narių judėjimas tolstant ir artėjant Žemės atžvilgiu. Šio judėjimo metu periodiškai kinta jų radialinis greitis.
Jei žvaigždžių sistemos narės skrieja priešingomis kryptimis, tai vienos narės spektro linijos pasislenka į violetinę spektro sritį, antros – į raudonąją sritį. Tokios dvinarės yra žymimos „SB2” (dvigubos linijos spektrinės dvinarės). Jei viena narių spindi silpnai, tai periodiškai kinta tik šviesiosios narės spektro linijų padėtis, tokiu atveju turime „SB1” – vienos linijos spektrines dvinares.
Ilgesnį laiką stebint spektroskopinę dvinarę, matuojant abiejų komponenčių radialinius greičius, galima apskaičiuoti žvaigždės orbitą. Jos forma nustatoma stebint, kaip kinta radialinis greitis laiko atžvilgiu. Jei priklausomybė primena sinusoidę – žvaigždės orbita bus apskritimo formos. Elipsės formos orbitos atveju radialinio greičio priklausomybės nuo laiko grafinis vaizdas priklausys nuo jos ekscentriciteto ir padėties stebėtojo atžvilgiu.
Nėra įmanoma nepriklausomai nustatyti didžiojo pusašio a ir polinkio į orbitos plokštumą i verčių, tačiau did. pus. ir polinkio sinuso sandauga gali būti nustatyta ilgio vienetais. Jei įmanoma kitais budais nustatyti bent vieną iš tų dydžių, galima gauti orbitos sprendinį.
Retos yra dvinarės, kurios vienu metu yra ir vizualios, ir spketroskopinės. Vizualios dvinarės narės dažnai yra nutolusios viena nuo kitos, tad jų periodas ilgas – matuojamas dešimtmečiais arba ilgiau, taigi radialiniai greičiai per maži, kad juos galima būtų matuoti spektroskopiškai. Spektroskopinės dvinarės atvirkščiai – turi pakankamus matavimams orbitinius greičius – tačiau narės yra per arti, kad galima būtų jas atskirti vizualiai. Taigi sistemos, kurios yra vienu metu vizualinės ir spektroskopinės turi būti arti Žemės. Tokios žvaigždės dažnai pateikia daug vertingos informacijos.
Kilnioji vaiva
Kilnioji vaiva (Apatura iris) – pleštekių (Nymphalidae) šeimos drugys. Labai gražus ir retas Lietuvos drugys. Gyvena senuose lapuočių ir mišriuose miškuose. Karštomis dienomis tūpia ant miško keliukų ir siurbia vandenį. Vikšrai žali su smulkiais geltonais gumburėliais, o galva su dviem žydrais ragiukais. Mitybinis augalas – blindė.
Kilnioji vaiva paplitusi Vidurio Europoje, randama ir Azijoje. Lietuvoje gyvena ir kita rūšis – puošnioji vaiva (Apatura ilia). Šios rūšys morfologiškai labai panašios, atskirti galima pagal dantuką, esantį užpakalinių sparnų skersinės baltos juostos išorėje. Šį dantuką kilnioji vaiva turi, o puošnioji – ne.
Deme N'Diaye
N’diajė Demas N’Diajė (N’diaye Deme N’Diaye; g. 1985 m. vasario 2 d.) – Senegalo futbolininkas, rungtyniavęs saugo pozicijoje.
Demas N’Diajė Senegalo rinktinėje debiutavo 2010 m.
Anhujus
thumb|right|Akmeniniai vartai Sidi (Xidi) mieste Anhujus  – provincija rytinėje Kinijos dalyje. Plotas – 139 tūkst. km². Sostinė – Hefėjus.
Administracinis suskirstymas
Anhui padalinta į 17 prefektūrų lygmens miestus:
Šie vienetai dalijami į 105 apskričių lygmens administracinius vienetus (44 rajonus, 5 apskričių lygmens miestus, 56 apskritis). Pastarieji – į 1845 savivaldybių lygmens vienetus (972 miestus, 634 savivaldybes, 9 etnines savivaldybes, 230 porajonių).
Geografija
Šiauriniai provincijos regionai yra Šiaurės Kinijos lygumos dalis, šiaurės centrinės vietovės priklauso Huai upės baseinui. Šie regionai yra nekalnuoti, tankiai apgyvendinti. Reljefas banguotesnis toliau į pietus: pietvakarių Anhui išsidėstę Dabiešano kalnai, kalvų grandinės. Pietinėje provincijos dalyje teka Jangdzė. Aukščiausia viršukalnė – Lotuso viršūnė (1873 m), priklausanti Huangšano kalnams (pietryčiuose). Didžiausios upės: Huaihė (šiaurėje), Jangdzė (pietuose). Didžiausias ežeras – Čaohu (centre, plotas apie 800 km²).
Šiaurėje klimatas nuosaikesnis, metų laikų ribos ryškesnės. Sausį temperatūros svyruoja nuo -1 iki 2 °C į šiaurę, 0-3 °C į pietus nuo Huai upės. Liepą vidutinė temperatūra yra 27 °C ir daugiau.
Kultūra
Šiaurinių regionų kultūra panaši į kaimyninių provincijų: Henano, Šandongo. Pietinių – į Džedziango, Dziangsi.
Šiaurėje ir centrinėse vietovėse kalbama standartinės kinų (mandarinų) kalbos dialektais. Pietiniai dialektai priskiriami prie Vu, Gan, hujų dialektų.
Anhui pietvakariams būdinga kinų operos atmaina vadinama Huangmeisi (Huangmeixi). Hui dialektų arealuose pietuose atsirado operos forma Huidziu (Huiju). Centrinės dalies atmaina vadinama Ludziu (Luju).
Anhui nuo seno gaminami kokybiški tradiciniai kaligrafijos įrankiai: Siuančenge – Siuan popierius, Huančenge – Hui tušas, Še srityje – Še tušo akmuo.
Leonas Koganas
Leonas Koganas (1894 m. vasario 20 d. Šiauliuose, Rusijos imperija – 1956 m. gegužės 30 d. Vilniuje, Lietuvos TSR) – Lietuvos žydų kilmės gydytojas, politikas, 1940-1941 m. Lietuvos TSR sveikatos apsaugos ministras.